У Вікіпедыі ёсць артыкулы пра іншых асоб з прозвішчам Барнс.

**Бенджамін Томас «Бен» Барнс**(англ.: Benjamin «Ben» Barnes; нар. 20 жніўня 1981 года, Лондан, Вялікабрытанія) — англійскі акцёр

 і спявак, вядомы ролямі ў фільмах «Хронікі Нарніі: Прынц Каспіян», «Хронікі Нарніі: Заваёўнік Світанку», «Дорыян Грэй», «Сёмы сын».

Біяграфія
---------

### Раннія гады

Бен нарадзіўся 20 жніўня 1981 года ў Лондане. Бацька Томас Р. Барнс — прафесар псіхіятрыі Лонданскага імперскага каледжа, які спецыялізуецца на шызафрэніі, маці Трыша Барнс з’яўляецца вядучым брытанскім шлюбным тэрапеўтам і сусветна вядомым кансультантам па пытаннях сям’і і шлюбу, член брытанскай асацыяцыі тэрапеўтаў, якія займаюцца шлюбнымі і сексуальнымі праблемамі (British Association of Marital and Sexual Therapists), брат Джэк (на 3 гады маладзейшы).

Бен вучыўся ў Кінгстанскім універсітэце (*Kingston University*), скончыўшы ў 2004 годзе са ступенню бакалаўра па англійскай мове і драме, а таксама быў членам Нацыянальнага музычнага маладзёжнага тэатра (National Youth Music Theatre) з 1997 па 2003 год. Спявае, іграе на барабанах і фартэпіяна.

### Акцёрская кар’ера

Прафесійны дэбют Барнса адбыўся ў 2004 годзе — ён выканаў ролю *Дантэ Габрыэля Расеці* ў спектаклі «Loving Ophelia». Сваю экранную кар’еру ён пачынаў з маленькіх роляў у англійскіх тэлевізійных шоу, такіх як «*Liquid News*», «*Making Up Your Mind*», «*Doctors*» і «*Split Decision*». У 2006 годзе ён атрымаў ролю Дэйкіна ў спектаклі «*Аматары гісторыі*» («The History Boys»). Барнс спяваў у групе «*Hyrise*» і ў 2004 годзе браў удзел у складзе гэтай групы ў брытанскім адборы на конкурс Еўрабачанне.

Пазней Бен з’явіўся ў двух фільмах: «Зорны пыл» (2007), дзе выканаў невялікую ролю юнага бацькі Трыстана Торна, і «Больш чым Бен» (2008), дзе сыграў Паўла Цяцерскага (Собака).

Пасля таго, як яму прапанавалі ролю прынца Каспіяна ў фільме «Прынц Каспіян», Барнс скасаваў кантракт з «*The History Boys*». На Уэст-Эндзе Барнса замяніў Джэймі Кінг. Бен падпісаў кантракт з Walt Disney Pictures і Walden Media на тры фільмы. У 2010 годзе на экраны выйшаў фільм «Хронікі Нарніі: Заваёўнік Світанку».

У маі 2009 года выйшаў фільм з удзелам Бена «Лёгкія паводзіны», дзе ён сыграў *Джона Уітэйкера*. У верасні таго ж года адбылася прэм’ера экранізацыі твора Оскара Уайльда «Партрэт Дорыяна Грэючы» рэжысёра Олівера Паркера, у якой Барнс сыграў галоўную ролю.

У лістападзе 2008 становіцца апекуном брытанскага дабрачыннага фонду «Загадай жаданне» («Make a Wish»), які займаецца выкананнем жаданняў цяжкахворых дзяцей.

**Асабістае жыццё**

Аддае перавагу не распаўсюджвацца пра сваё асабістае жыццё.

Фільмаграфія
------------

1. 2006 — Урачы (тэлесерыял) / *Doctors*; серыя «Facing Up» — *Крэг Анвін*
2. 2006 — Split Decision (ТБ) — *Крыс Уілбур*
3. 2007 — Зорны пыл / *Stardust* — *малады Данстан*
4. 2008 — Больш чым Бен / *Bigger than Ben* — *Собака / Cobakka*
5. 2008 — Хронікі Нарніі: Прынц Каспіян / *The Chronicles of Narnia: Prince Caspian* — *прынц Каспіян*
6. 2008 — Лёгкія паводзіны / англ.: Easy Virtue — *Джон Уітэйкер*
7. 2009 — Дорыян Грэй / *Dorian Gray* — *Дорыян Грэй*
8. 2010 — Запёрты / *Locked in* — *Джош*
9. 2010 — Хронікі Нарніі: Заваёўнік Світанку / *The Chronicles of Narnia: The Voyage of the Dawn Treader* — *прынц Каспіян*
10. 2011 — Забіць Бона / *Killing Bono* — *Нейл Мак-кормі*
11. 2012 — Словы / *The Words* — *малады чалавек*
12. 2013 — Вялікае вяселле / *The Big Wedding* — *Алехандра Грыфін*
13. 2014 — Ведае толькі Бог / *God Only Knows* — *Нік Тартана*
14. 2015 — Сёмы сын / *The Seventh Son* — *Том Уорд*
15. 2015 — У сваім розуме / Джэкі і Раян— *Раян*

Зноскі
------

1. ↑  TeenHollywood.com — Ben Barnes: Chatting with «Caspian» Архівавана 18 мая 2008.
2. ↑  Ben Barnes: gerne on Tour **(нявызн.)**.  Fan Lexikon (30 ліпеня 2008). — «sagte der 26-Jahrige: "Ich wurde mir noch gern mehr von Neuseeland anschauen. Oder ins Geburtsland meiner Mutter reisen... nach Sudafrika..." ("said the 26-year-old: "I would like to see more of New Zealand. Or travel to the birthplace of my mother... South Africa...")»  Праверана 30 мая 2012.
3. ↑  *Hay, Carla*. Ben Barnes opens up about his musician mindset and working with legendary actors **(нявызн.)**.  u2360gradi (13 лістапада 2011). — «"My mum was raised Jewish, my dad is very scientifically minded..." ("Mia madre e stata sollevata ebreo, mio padre e molto mentalita scientifica...")»  Праверана 30 мая 2012.
4. ↑  Rollings, Grant.  Ben's a prince among men **(нявызн.)**, *The Sun* (30 June 2008). Праверана 23 студзеня 2015.
5. ↑  *Ben Barnes — Biography* Архівавана 1 чэрвеня 2013. *Ben Barnes Website* Retrieved: 4 November 2011.
6. ↑  *Ben Barnes: the new prince of Hollywood* The Daily Telegraph Created: 25 June 2008. Retrieved: 4 November 2011.
7. ↑  In brief: Barnes skips History for Caspian **(нявызн.)**, *The Guardian* (6 February 2007). Праверана 1 жніўня 2007.
8. ↑  Stuart Kemp.  Ben Barnes to shine as Dorian Gray **(нявызн.)**, *The Hollywood Reporter* (18 May 2008). Праверана 23 студзеня 2015.

Спасылкі
--------

* Бен Барнс на сайце «*Internet Movie Database*» (англ.)

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Discogs · Internet Movie Database · КиноПоиск · Metacritic · MusicBrainz · Rotten Tomatoes |
| Слоўнікі і энцыклапедыі | Notable Names Database |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 10024967 · BNC: a11128550 · BNE: XX5046807 · BNF: 16076624j · CONOR: 152346979 · GND: 140972110 · ISNI: 0000 0001 1470 7216 · LCCN: no2008182011 · NKC: xx0141932 · NTA: 393712923 · NUKAT: n2013005935 · SUDOC: 147198100 · VIAF: 36748869 |

 |